Diari Oficial de la Generalitat Valenciana


Sumari del DOGV 324, del 31-12-1985 (1985/805528)

RESOLUCIÓ de 27 de desembre de 1985, de la Subsecretaria Tècnica de la Presidència de la Generalitat Valenciana, sobre horaris d'espectacles i establiments públics.
--------------------------------------------------------------------------------------------------------------------------------------------------------------------

### Dades del document

Número de DOGV
:   324

Data del DOGV
:   31-12-1985

Secció del DOGV
:   ALTRES DISPOSICIONS

Número del document
:   1985/805528


Data del document
:   27-12-1985

Organisme emissor
:   Presidència de la Generalitat

Tipus de document
:   Resolució

Resolució de 27 de desembre de 1985, de la Subsecretaria Tècnica de la Presidència de la Generalitat Valenicana, sobre horaris d'espectacles i establiments públics.  
La Generalitat Valenciana, segons l'article 31.30 de l'Estatut d'Autonomia de la Comunitat Valenciana, té competència exclusiva en matèria d'espectacles.   
D'altra banda, el Reial decret 1040/1985, de 25 de maig, traspassa a la Comunitat Valenciana funcions i serveis de l'Administració de l'Estat en la matèria d'espectacles esmentada.   
Quant a l'horari d'espectacles i establiments públics, l'Ordre de 23 de novembre de 1977, del Ministeri d'Interior, en l'article 1r, estableix l'horari d'obertura i tancament de locals d'espectacles, festes i establiments públics. En l'article 5é de la disposició citada s'atorguen certes facultats per alterar els horaris generals establerts, articulat modificat per l'Ordre del Ministeri d'Interior, de 29 de juny de 1981.   
Aquesta Subsecretaria Tècnica estima convenient d'ampliar per a l'any 1986 els horaris esmentats, fent ús de les atribucions que li confereix l'article 20 del Decret 152/1985, de 5 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Presidència, i ha resolt:   
Primer  
Els espectacles i les festes finalitzaran i els establiments públics tancaran, pel cap dalt, a les hores assenyalades en els quadres següents:   
Horari normal:   
Des de l'1 de gener al 30 d'abril i de l?1 de novembre 31 de desembre:  
Cinemes 24,00  
Teatres 0,30  
Circs 24,00  
Frontons 0,30  
Boleres 24,00  
Pistes de patinatge 24,00  
Canòdroms 0,30  
Espectacles a l'aire lliure 1,00  
Verbenes i festes 2,15  
Restaurants 1,00  
Cafès, bars i salons jocs recreatius 1,00  
Cafeteries 1,30  
Tavernes 24,00  
Sales de festa de jovent 22,00  
Discoteques i Sales de ball 4,00  
Sales de festa amb espectacles o passes d'atraccions 4,00  
Cafès-teatre i ?tablaos flamencos? 4,00  
Horari especial:  
Des del Dimecres Sant fins el dia de Sant Vicent (Setmana Santa i Pasqual). Des del 22 de desembre al 6 de gener (Nadal i Reis). Des de 11 de maig al 31 d?octubre (època estival).  
Cinemes 1,30  
Teatres 2,00  
Circs 1,30  
Frontons 2,00  
Boleres 1,30  
Pistes de patinatge 1,30  
Canòdroms 2,00  
Espectacles a l?aire lliure 2,30  
Verbenes i festes populars 3,45  
Restaurants 2,30  
Cafès, bars i sales jocs recreatius 2,30  
Cafeteries 3,00  
Tavernes 1,30  
Sales de festes de jovent 23,30  
Discoteques i sales de ball 5,00  
Sales de festa amb espectacles o passes d'atraccions 5,00  
Cafès-teatre i «tablaos flamencos» 5,00  
Segon  
Alhora, s'aplicarà el quadre qualificat d'horari especial, durant les dates en què se celebren les fires o festes tradicionals de cada localitat.   
Tercer  
Les sales de bingo hauran de subjectar-se als horaris establerts per l'Ordre de 23 de novembre de 1977, és a dir, d'octubre a juny, fins les 3,00 hores, i de juliol a setembre 4, fins les 3,30 hores.   
Quart  
Els dissabtes i vespres de festius, els establiments i espectacles esmentats podran acabar o tancar 30 minuts més tard dels horaris especificats.   
Cinqué  
Els bars especials (categories A i B, wiskeries, clubs, bars amerians i pubs) amb llicència fiscal de bars especials, podran estar oberts fins les 2,30 hores, durant els mesos d'octubre a maig, i fins les 3,00 hores, de juny a setembre, d'acord amb la Resolució de la Direcció General de Seguretat, de data 31 de desembre de 1977.   
Sisé  
Segons l'article 7é de l'Ordre de 23 de novembre de 1977, els locals els horaris dels quals es regulen en l'Ordre esmentada, no podran obrir abans de les 6,00 hores, i entre el tancament i l'obertura d'aquests ha de transcórrer, pel cap baix, un període de temps de 2 hores.   
Seté  
Aquesta resolució es publicarà en el Diari Oficial de la Generalitat Valenciana i entrarà en vigor a partir de l'1 de gener de 1986.   
València, 27 de desembre de 1985.- El Subsecretari Tècnic de la Presidència de la Generalitat Valenciana: Manuel Prieto i Barrero.